[{"text_idx": "#000000", "text": "Tehvandi rajaolud pole kunagi varem paremad olnud"}, {"text_idx": "#000001", "text": "Loetud pa\u0308evade pa\u0308rast astub Otepa\u0308a\u0308 BMW IBU maailmakarika etapil starti laskesuusatamise maailmaparemik. Tehvandi suusastaadion on kaetud paksu lumevaibaga ning lumepuudus korraldajaid ei kimbuta."}, {"text_idx": "#000002", "text": "Otepa\u0308a\u0308 maailmakarika etapi vo\u0303istluskomitee esimehe Hillar Zahkna so\u0303nul on rajaolud Tehvandil paremad kui kunagi varem. \u201cRajaolud Tehvandil on praegu suurepa\u0308rased. Vaevalt, et nad kunagi paremad on olnud,\u201d u\u0308tles Zahkna. Kui u\u0308lemo\u0308o\u0308dunud aastal ja\u0308i Otepa\u0308a\u0308l suurvo\u0303istlus a\u0308ra lumepuuduse to\u0303ttu, siis sel korral on Zahkna so\u0303nul lund ko\u0303ikjal piisavalt. \u201cPigem oleme pidanud tegelema lume a\u0308ra vedamisega, seda nii lasketiirust kui parklatest,\u201d lisas ta."}, {"text_idx": "#000003", "text": "Ja\u0308rgnevad pa\u0308evad lubavad va\u0308ga soodsat prognoosi nii korraldajatele kui vo\u0303istlejatele. \u201cO\u0308ine ku\u0308lm aitab palju ning pa\u0308evane plusskraad meid ei mo\u0303juta,\u201d lisas Zahkna. Ta ennustab, et vo\u0303istluspa\u0308evadel on rajad kiired ja distantside la\u0308bimisajad saavad olema va\u0308ga kiired. Neljal vo\u0303istluspa\u0308eval on kavas sprint, u\u0308hisstardist so\u0303it, segateade ja paarissegateade."}, {"text_idx": "#000004", "text": "BMW IBU laskesuusatamise maailmakarika etapp toimub Otepa\u0308a\u0308l 10.\u201313. ma\u0308rtsini 2022. Vo\u0303istluspaik avatakse iga pa\u0308ev kolm tundi enne esimest starti, seega on pealtvaatajatel vo\u0303imalus juba varakult ilusat ilma nautima tulla. Enne vo\u0303istlust saab uudistada kohaliku kultuuri teed ja veeta aega toitlustus- ja mu\u0308u\u0308gialal. Lisaks on pere pisematele ettena\u0308htud spetsiaalne lasteala."}]